钦定古今图书集成/明伦汇编/官常典/第752卷 > 刘康明〈弟绥明〉
## 钦定古今图书集成/明伦汇编/官常典/第752卷 > 刘康明〈弟绥明〉

按《德安府志》：“康明，字坤宁，安陆人。崇祯己卯岁贡。壬
午谒选，得宜城训导。峕闯氛据襄阳，不得赴。当事素
廉其才，委摄武昌、江夏两学篆。癸未楚陷，题斋壁诗
曰：‘方城百雉旧雄疆，一任贼锋上下狂。正气不因苜
蓿减，风吹皋比剑花香。书已肃衣冠拜，先圣殿前为
自经计’。会数贼阑入，康明骂曰：‘此宣圣宫墙尔，贼何
得至此’！”贼怒而刃之。弟绥明，字来之，名诸生，慷慨自
负。闻贼拷士，匿山中不食死。